CELEX: 62011CN0652
Language: sl
Date: 2011-12-19 00:00:00
Title: Zadeva C-652/11 P: Pritožba, ki jo je družba Mindo Srl vložila 19. decembra 2011 zoper sodbo Splošnega sodišča (tretji senat) z dne 5. oktobra 2011 v zadevi T-19/06, Mindo Srl proti Evropski komisiji

18.2.2012   
            
            
               SL
            
            
               Uradni list Evropske unije
            
            
               C 49/19
            
         Pritožba, ki jo je družba Mindo Srl vložila 19. decembra 2011 zoper sodbo Splošnega sodišča (tretji senat) z dne 5. oktobra 2011 v zadevi T-19/06, Mindo Srl proti Evropski komisiji
   (Zadeva C-652/11 P)
   2012/C 49/32
   Jezik postopka: angleščina
   
      Stranki
   
   
      Pritožnica: Mindo Srl (zastopniki: C. Osti, A. Prastaro, G. Mastrantonio, odvetniki)
   
      Druga stranka v postopku: Evropska komisija
   
      Predlogi
   
   Pritožnica Sodišču predlaga, naj:
   
               —
            
            
               v celoti razveljavi sodbo Splošnega sodišča z dne 5. oktobra 2011 v zadevi T-19/06, Mindo proti Komisiji, in posledično,
            
         
               —
            
            
               vrne zadevo Splošnemu sodišču in mu odredi, naj jo vsebinsko presodi, saj je v svoji sodbi družbi Mindo kratilo pravico do popolnega sodnega nadzora na prvi stopnji,
            
         
               —
            
            
               Komisiji naloži plačilo vseh stroškov.
            
         
      Pritožbeni razlogi in bistvene trditve
   
   Predlog pritožnice temelji na teh pritožbenih razlogih:
   
                
            
            
               Splošno sodišče trdi, da družba Mindo nima pravnega interesa za nadaljevanje postopka, ker z razveljavitvijo izpodbijane sodbe ne bi mogla pridobiti nobene koristi niti zase niti v zvezi z zahtevkom za vračilo družbe Alliance One International Inc. („Alliance One“) ali z bodočimi odškodninskimi tožbami tretjih oseb.
            
         
                
            
            
               Prvič, pritožnica trdi, da je treba zgornje ugotovitve razveljaviti, ker pomenijo kršitev veljavnih zakonov, temeljijo na izkrivljanju dejstev in so vsekakor nezadostno in protislovno obrazložene.
            
         
                
            
            
               Drugič, pritožnica trdi, da je treba izpodbijano sodbo razveljaviti, ker v njej bodisi družbi Mindo ni priznana pravica do dostopa do sodišča (in posledično pravice, da se za njeno zadevo opravi popoln nadzor) bodisi so v njej, če se bo izpodbijana sodba razlagala, kot da bi morali družbi Mindo in Alliance One na prvi stopnji skupaj vložiti tožbo, kršene pravice do obrambe družb Mindo in Alliance One.